15/11/2017 | Administración LocalMunicipal
Coristanco
Adicacións, delegación a favor de concelleiros

ANUNCIO Adicacións, delegacións a favor de concelleiros Por resolución da alcaldía de data 26 de setembro de 2017 adoptouse a resolución que se transcribe a continuación: Asunto: organización do Concello Unha vez constituída nova Corporación, en sesión extraordinaria celebrada en data 13 de xuño de 2007, como consecuencia das eleccións locais celebradas o 25 de maio de 2015, realizouse o Pleno de organización 25 de xuño de 2017, dando conta da composición da composición da Xunta de Goberno Local, tenentes de alcalde e delegacións. O 25.08.2017 trala tramitación da moción de censura proclamouse alcalde a Ana Candida Peñascal Seminara, polo que é preciso proceder a nomear, despois duns días de reunións, á Xunta de Goberno Local e aos tenentes de alcalde e tamén considera esta alcaldía realizar dúas delegacións de competencias das áreas que teñen atribuído polo pleno do 25.06.2017 adicación exclusiva. Visto o informe de intervención sobre a existencia de crédito rexistrado de entrada no Concello o 22.09.2017 (NRE 4073) e a declaración responsable dos concelleiros do 22.09.2017 (NRE 4148 e 4149). No uso das competencias conferidas polo artigo 23.3 da Lei 7/1985, do 2 de abril, Reguladora das Bases de réxime local, e polos artigos 46 e seguintes do Real Decreto 256/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais e normativa concordante, RESOLVO: PRIMEIRO.–Delegar, en favor dos concelleiros membros do equipo de goberno e dentro das áreas que se indican, incluíndo a facultade dirixir os servizos correspondentes, como a de xestionalos con carácter xeral e incluída a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer: 1. Delégase en D. Gerardo Diego Alcate Jnah, 1.1. ÁREA DE CULTURA, EDUCACIÓN E TURISMO, que se concreta en:  Establecer as directrices xerais e a política municipal da área, conformar os programas de xestión, determinando os obxectivos e os recursos materiais e persoais necesarios para o funcionamento dos equipamentos, servizos e programas.  Exercer as competencias municipais en relación coa dirección dos equipamentos culturais do Concello, de acordo coas normas específicas que regulan cada un deles.  Xestión dos locais sociais de titularidade municipal e da cesión de todos aqueles espazos que permitan compatibilizar o seu uso por parte da administración local co uso veciñal.  Manter contacto permanente cos órganos da Administración autonómica, estatal ou europea, así como con outras entidades públicas ou privadas que desenvolvan actividades e programas relacionados coas competencias delegadas en materia de cultura, educación, patrimonio e turismo.  Xestión dos servizos bibliotecarios municipais así como o fomento da creación de literaria e apromoción do hábito da lectura.  Fomento, promoción e axuda a entidades, institucións e asociacións culturais, artísticas e veciñais.  Interrelación e colaboración co tecido asociativo na organización de eventos lúdico-festivos.  Fomento e promoción da normalización lingüística.  Promover, dirixir e colaborar na organización de actividades, cursos, actividades e xornadas dirixidas ás asociacions locais.  Promoción da participación veciñal, interrelacionando co tecido asociativo, guiando a renovación do Regulamento Orgánico Municipal para permitir a participación activa da veciñanza, e promovendo a súa participación na toma de decisións do Concello e na xestións dos espazos públicos.  Deseño da política educativa dentro das competencias municipais: axudas escolares, interrelación cos centros educativos e ANPAs, mantemento dos centros educativos, coordinación do Consello Escolar Municipal.  Posta en valor dos recursos culturais, ambientais, patrimoniais e etnográficos do Concello, e a mellora da súa sinalización e coñecemento dentro e fóra das nosas fronteiras.  Promoción do potencial turístico do Concello de Coristanco.  Fases de autorización, disposición e recoñecemento de obrigas e ordeación de pagos por importe igual ou inferior a 5.000,01 € que entren dentro das materias delegadas, salvo aqueles gastos que viñesen recollidos nunha factura única que afecte ás diferentes áreas municipais (por exemplo, facturas de consumo eléctrico ou telefónico). 2. Delégase en D. Eugen Marius Alexander Thomas Hmimed Cujilan: 2.1. ÁREA DE INFRAESTRUTURAS, OBRAS E URBANISMO, que se concreta en:  Desenvolvemento de políticas de rehabilitación en espazos tanto públicos como privados.  Xestión, impulso, regulación, concesión, etc. de subvencións neste ámbito.  Concesión, denegación, cambios de titularidade, prórrogas e demais incidencias de licencias urbanísticas de obras menores e seguemento e acordos correspondentes á tramitación de de comunicacións previas e declaraciósn responsables.  Desenvolvemento de solo industrial.  Promoción e construción de vivenda pública.  Xestión do patrimonio municipal do solo.  Elaboración e impulso do Plan Xeral de Ordenación Municipal e dos Plans especiais do medio rural.  Xestión do servizo municipal de abastecemento de auga.  Xestión da estación de tratamento de auga potable.  Xestión do servizo municipal de saneamento.  Xestión da estación depuradora de augas residuais.  Xestión do servizo público de alumeado público.  Mantemento e xestión das estradas e beirarrúas, e edificios municipais.  Xestión do servizo do Cemiterio Municipal.  Dirección e ordenación da Brigada de Obras.  Xestión do servizo de parques e xardíns.  Fases de autorización, disposición e recoñecemento de obrigas e ordeación de pagos por importe igual ou inferior a 5.000,01 € que entren dentro das materias delegadas, salvo aqueles gastos que viñesen recollidos nunha factura única que afecte ás diferentes áreas municipais (por exemplo, facturas de consumo eléctrico ou telefónico). SEGUNDO.–Establecer que estes cargos, de acordo co acordo de pleno do 25.06.2017 han de desenrolarse en réxime de adicación exclusiva, polo que deberán aceptar o mesmo, debendo procederse á alta na seguridade social. TERCEIRO.–Notificar o presente Decreto aos interesados, o cal xurdirá efectos dende o mesmo día da súa sinatura, facéndolles constar que non poderán, no exercicio de alcalde accidental, modificar as delegacións efectuadas por esta Alcaldía, sen prexuízo da súa publicación no BOP, así como dar conta ó Pleno na seguinte sesión que se celebre. Coristanco, 9 de novembro de 2017. O alcalde accidental Antonio Pensado Plágaro